Document ID: 32011D0674

KOMMISSIONENS GENNEMFØRELSESAFGØRELSE
af 12. oktober 2011
om ændring af beslutning 2004/558/EF for så vidt angår visse tyske administrative regioners status som værende frie for infektiøs bovin rhinotracheitis
(meddelt under nummer K(2011) 7165)
(EØS-relevant tekst)
(2011/674/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og artikel 10, stk. 2, og
ud fra følgende betragtninger:
(1)
Direktiv 64/432/EØF indeholder bestemmelser om handel med kvæg i Unionen. I henhold til direktivets artikel 9 kan en medlemsstat, der har et obligatorisk nationalt bekæmpelsesprogram for en af de smitsomme sygdomme, der er opført på listen i direktivets bilag E(II), forelægge Kommissionen dette program til godkendelse. Listen omfatter infektiøs bovin rhinotracheitis. Infektiøs bovin rhinotracheitis (IBR) er beskrivelsen af et af de mest tydelige kliniske tegn på infektion med bovin herpesvirus type 1 (BHV1).
(2)
Artikel 9 i direktiv 64/432/EØF indeholder desuden nærmere regler om supplerende garantier, som kan kræves i samhandelen inden for Unionen.
(3)
I henhold til artikel 10 i direktiv 64/432/EØF skal en medlemsstat, der mener at være helt eller delvis fri for en af de smitsomme sygdomme, der er anført i bilag E(II), forelægge Kommissionen behørigt bevismateriale herfor. Samme artikel indeholder desuden nærmere regler om supplerende garantier, som kan kræves i samhandelen inden for Unionen.
(4)
Ved Kommissionens beslutning 2004/558/EF af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (2), godkendtes de programmer for bekæmpelse og udryddelse af BHV1, som de medlemsstater, der er opført i bilag I til nævnte beslutning, har forelagt vedrørende de regioner, der er opført i nævnte bilag, og for hvilke der gælder supplerende garantier i henhold til artikel 9 i direktiv 64/432/EØF.
(5)
Endvidere indeholder bilag II til beslutning 2004/558/EF en liste over medlemsstatsregioner, der betragtes som frie for BHV1, og for hvilke der gælder supplerende garantier, jf. artikel 10 i direktiv 64/432/EØF.
(6)
For øjeblikket er alle regioner i Tyskland, undtagen de administrative regioner (Regierungsbezirke) Oberpfalz, Oberfranken, Mittelfranken og Unterfranken i delstaten Bayern, opført i bilag I til beslutning 2004/558/EF. De nævnte fire administrative regioner i delstaten Bayern betragtes som frie for BHV1 og er derfor for øjeblikket opført i bilag II til samme beslutning.
(7)
Tyskland har nu ansøgt om, at de øvrige administrative regioner i delstaten Bayern, dvs. de administrative regioner (Regierungsbezirke) Oberbayern, Niederbayern og Schwaben, betragtes som frie for BHV1, og at de supplerende garantier, jf. artikel 10 i direktiv 64/432/EØF, udvides til at omfatte de pågældende administrative regioner.
(8)
På grundlag af vurderingen af det bevismateriale, der er indgivet af Tyskland, bør de pågældende tre BHV1-frie administrative regioner ikke længere være opført i bilag I, men opføres i bilag II til beslutning 2004/558/EF, og anvendelsen af de supplerende garantier, der er fastlagt i henhold til artikel 10 i direktiv 64/432/EØF, bør udvides til at omfatte dem.
(9)
Beslutning 2004/558/EF bør derfor ændres i overensstemmelse hermed.
(10)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag I og II til beslutning 2004/558/EF erstattes af teksten i bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 12. oktober 2011.

Labels: 3
0
18
6